71 
dem. ürbîs praefectus jam aliquot diebus ante in fidem se 
receperat Francorum, et Damaskum abierat. Postquam Franci 
res Tripolitanas ita confecerant, Tancredus princeps Antioche- 
nus, Paneadem castris motis, corona eam cinxit et per dedi- 
tionem occupavit. Tum urbem Djubeil, ubi erat Fabhr el 
Mulk ibn A’mmâr, obsedit; incolae vero fidei Tancredi se- 
se dederunt, et, urbe occupata, Ibn A’mmâr Schaizaram con- 
tendit, ubi apud principem ejus, Ibn A’li ben Munlmd Kenanen- 
sem Sultanum, venit habitatum. Inde postea Damaskum profe- 
ctum, eum Tughdekin honorifice excepit et mense Muharremi 
anni DIV (qui die 19 Julii A. C. 1110 coepit) Sebdania, in- 
tra ditionem Damaski sita, donavit. Octo diebus post Tri- 
polim captam classis tandem advenit Aegyptiaca, commeatum 
apportans, et ad littus Tyri ancoram jecit. In bac regione per 
orbes Tyri, Sidonis et Beryti morbi propagabantur. Franci 
mense RcbF secundo anni DIV Sidonem occuparunt. Cujus 
successus baecr fuerat occasio. Classis sexaginta navium, viris 
et thesauris onusta, Francis advenit. Unus e regibus eorum, 
qui et sacram peracturus esset peregrinationem siinulque bel- 
lum gesturus, ibi quoque inerat. Baldnino hic sese conjunxit 
et uterque Sidonem terra marique obsederunt. Classis Aegyp- 
tiaca, quamvis impetui esset parata, impar tamen certamini con- 
tra eos ineundo fuit. Postea hostes ad muros, turribus ligneis 
bene tectis [s. latis] admotis processerunt. Animi obsessorum 
jam ceciderunt, quia metuebant, ne eadem quae Berytensibus 
evenerant, ipsis quoque acciderent. Qua de caussa permoti, se- 
curitatem a Francis rogarunt; quam hi mense Djuniada priori 
iis concesserunt. Quadraginta diebus post obsidionis initium 
incolae Damaskum commigrarunt. Magna tamen eorum pars, 
sub fide securitatis data, in urbe remanserunt. Balduinus rex 
Efierosolymam revertit. 
